Uppbótargreiðslur fyrir dilkakjöt hafa borist frá fjórum sláturleyfishöfum Sláturfélag Suðurlands , Kaupfélag Skagfirðinga , Norðlenska og sláturhús KVH hafa öll tilkynnt um uppbótargreiðslur vegna sauðfjárinnleggs síðasta árs . Á vef Landssambands sauðfjárbænda er vakin athygli á því að ekki hefur heyrst um hvort SAH , Fjallalamb eða Sláturfélag Vopnfirðinga muni greiða sambærilegar greiðslur . „ Með ofangreindum aukagreiðslum er vegið meðalverð á lambakjöti til bænda 2012 orðið tæpar 539 kr / kg . Það er 10 krónum hærra en áður en þær komu til . Heildarhækkun frá árinu 2011 er þá um 36 kr / kg eða rúm 7% . Landssamtök sauðfjárbænda fóru fram á að verðið yrði 550 kr / kg þegar viðmiðunarverð var gefið út í fyrra . Verð fyrir annað kindakjöt er með sama hætti orðið 252 kr / kg sem er hækkun um 3 kr / kg á milli ára eða rúmlega 1% , “ segir í frétt á www.saudfe.is